Անհավասար սեր

«**Անհավասար սեր»'',*** մոտ 1631 թվականին [[Նիդերլանդական ոսկեդար|հոլանդացի ոսկեդարի]] նկարչուհի [[Յուդիթ Լեյստեր]]ի ստեղծած երփնագիրը։ Նկարը գտնվում է Հռոմի [[Հին արվեստի ազգային պատկերասրահ|«Գալերիա ազգային դ'Արտե Անտիկա»]] հավաքածուում։

== Թեմա ==
Նկարը ցույց է տալիս անհամապատասխան զույգի թեման, որը հայտնի թեմա էր այդ ժամանակաշրջանի արվեստում, թեև, ընդհանուր առմամբ, առաջարկություն անողը տղամարդն էր լինում կուրտիզանուհուն, ոչ թե կինը՝ տղամարդուն։ Թեման ընդհանուր առմամբ ցույց էր տալիս, թե ինչպես է տղամարդը կնոջը մատանի առաջարկում դրամապանակի հետ համակցված։ Հարլեմյան տարբերակների ավելի վաղ օրինակները, որոնք հիմնված էին ավելի վաղ ֆլամանդական օրինակների վրա, ստորև են․
<gallery>
Պատկեր:Cornelis_van_Haarlem_The_Choice_between_the_Young_and_Old.jpg|alt=Cornelis van Haarlem, 1597|[[Կոռնելիս վան Հարլեմ]], 1597
Պատկեր:Ill-Matched_Couple_20171205.jpg|alt=Hendrick Goltzius, 1614|[[Հենդրիկ Գոլցիուս]], 1614
Պատկեր:HENDRICK_GOLTZIUS_UNEQUAL_LOVERS.jpg|alt=Hendrick Goltzius, c. 1615|Հենդրիկ Գոլցիուս, 1615
Պատկեր:'The_Unequal_Lovers'_by_Cornelis_Cornelisz._van_Haarlem,_1619.jpg|alt=Cornelis van Haarlem, 1619|[[Կոռնելիս վան Հարլեմ]], 1619
</gallery>

== Նկարագիր ==
Այս նկարը, անշուշտ, տեղավորվում է այդ ավանդույթի մեջ, ի տարբերություն Լեյստերի շատ ավելի երկիմաստ [[Առաջարկ (նկարչություն)|«Առաջարկությունը»]] ստեղծագործության, որը նույնպես թվագրված է նույն տարով։ Նկարում մի մարդ կողքով նստած է հասարակ փայտե աթոռին՝ ոտք ոտքին գցած [[լյուտնյա]] է նվագում։ Նա գլուխը դարձրել է դեպի դիտողը. Նրա ետևում մի տարեց կին մի ձեռքով բռնել է դրամապանակը, իսկ մյուսով մատանի է առաջարկում երաժշտին։ Երկուսն էլ հագած են պարզ գյուղացիական հագուստ, բայց սեղանի վրա կա երկրորդ քսակը, փայլող մետաղական զարդերով արկղ և հաշվելու համար սեղանին փռված ոսկիներ, որոնք կարծես հակասում են պատկերի պարզ կերպարներին։ Փոքրիկ եռոտանի աթոռակի վրա դրված է մոմակալ, բայց դրա մեջ մոմ չկա, այլ դրա վրա մետաղադրամներ են շարված, կարծես ակնարկ է, որ «սիրո կրակի» փոխարեն փող կա վերցնելու համար։

Աթոռի թիկունքին հենված կնոջ կեցվածքը սովորական կեցվածք է, որն օգտագործում է Լեյստերի վարպետ [[Ֆրանս Հալս]]ը, իսկ ոտքը ոտքին գցած երաժշտին կարելի է տեսնել Լեյստերի ապագա ամուսնու՝ [[Յան Միենս Մոլենաեր]]ի աշխատանքում։ Երևի լյուտան իրենն էր, քանի որ այն երևում է երկուսի ստեղծագործություններում։
[[Պատկեր:Judith_Leyster_-_Lautenspieler.jpg|մինի|*Լյուտնյա նվագողը*, մոտ 1944 թվականի լուսանկար]]
<gallery>
Պատկեր:Frans_Hals_-_Oficial_Sentado.jpg|alt=Man leaning over the back of a chair, 1631, by Hals|*Աթոռի թիկունքին հենված մարդ*, 1631, Հալս
Պատկեր:Jan_MIense_Molenaer_-_Gezelschap_voor_de_herberg_`De_Kroon'.jpg|alt=Party at the inn called 'De Kroon', 1630, by Molenaer|*Խնջույք «De Kroon» կոչվող պանդոկում*, 1630, Մոլենաեր
Պատկեր:Jan_Miense_Molenaer_-_The_Duet_-_WGA16097.jpg|alt=The Duet, 1630, Molenaer|*Դուետ*, 1630, Մոլենաեր
Պատկեր:Judith_Leyster_-_A_young_lady_holding_a_lute_with_a_music_score_on_her_lap_in_a_candlelit_interior.jpg|alt=A young woman with a lute, 1631, Leyster|*Լյունյայով երիտասարդ կին'', 1631, Լեյստեր


## Լյուտնյա նվագողը
Նկարը կատալոգավորել է Ջուլիան Հարմսը 1937 թվականին «Լյուտնյա նվագողը» վերնագրով։ Նա այն դասակարգեց որպես Լեյստերի «ինտիմ» դիմանկարներից մեկը։ Երաժշտի ոչ պաշտոնական կեցվածքը իսկապես մտերմություն է հուշում, հատկապես հաշվի առնելով, որ կանացի կերպարն ընդհանրապես չի երևացել, երբ Հարմսը նկարագրել է կտավը։ Կինը «հարություն» է առել միայն Երկրորդ համաշխարհային պատերազմից հետո վերականգնման ժամանակ։

## Ծանոթագրություններ

Կատեգորիա:1631 նկարներ
Կատեգորիա:Յուդիթ Լեյստերի նկարներ